Source: http://monitorulneamt.ro/ceahlaul-meci-crincen-cu-trupa-lui-dorin-goian/
Timestamp: 2018-11-13 19:11:01+00:00

Document:
Ceahlăul, meci crîncen cu trupa lui Dorin Goian | Monitorul de Neamț și Roman
marți, 13 noiembrie 2018 - 21:11:00
Acasă Sport Fotbal Ceahlăul, meci crîncen cu trupa lui Dorin Goian
Ceahlăul, meci crîncen cu trupa lui Dorin Goian
■ galben-negrii vor evolua sîmbătă în deplasare, cu Bucovina Rădăuţi ■ după o serie de trei victorii, gazdele s-au cocoţat pe podium ■ pietrenii vor trebui să se descurce fără patru jucători ■ CSM Roman nu iese din criză: a pierdut cu 1-5 (0-2), acasă, cu Sporting Lieşti ■
CSM Ceahlăul Piatra Neamţ va evolua sîmbătă, 20 octombrie, de la ora 15, în deplasare cu Bucovina Rădăuţi, partidă din cadrul etapei cu numărul IX a Ligii 3, Seria 1. Înaintea acestei înfruntări, sucevenii ocupă locul 3, au 18 puncte şi golaveraj 12-6, şi sînt într- un sprint de trei victorii consecutive, între care una la scor la Miroslava, 4-1. Bucovina Rădăuţi este antrenată de doi foşti jucători stelişti, internaţionalul Dorin Goian şi Daniel Bălan, coechipieri în formaţia care disputa semifinalele Cupei UEFA în 2006. În ceea ce priveşte Ceahlăul, trebuie precizat că pietrenii tocmai au întrerupt o serie de trei victorii, după ce, în runda precedentă au pierdut pe teren propriu, la limită, 0-1, în faţa formaţiei Gloria Buzău. Antrenorul grupării nemţene, Gabriel Rădulescu a menţionat că elevii săi au trecut peste insuccesul cu buzoienii şi s-au pregătit bine în ultima săptămînă. De asemenea, dorinţa este mare de a dovedi la Rădăuţi că rezultatul din runda precedentă este injust. „Întîlnim echipa de pe locul 3 în serie, ceea ce înseamnă că este o echipă solidă, cu experienţă şi jucători buni. Avem informaţii că au completat lotul în vara acestui an aducînd patru jucători de la Foresta Suceava, echipa care a evoluat în campionatul trecut în Liga 2. Nu am avut vreo înregistrare integrală a vreunui joc al Bucovinei, dar ştiu că sînt periculoşi la fazele fixe, sînt puternici din punct de vedere fizic şi jocul lor este organizat. Noi mergem să jucăm fotbal şi să ne batem pentru puncte. În fiecare meci obiectivul este victoria şi vom căuta soluţiile cele mai bune pentru a ne întoarce de la Rădăuţi cu punct sau cu puncte“, a declarat profesorul Gabriel Rădulescu, antrenorul principal al CSM Ceahlăul. Acesta va avea însă de rezolvat cîteva probleme de lot înaintea jocului cu Bucovina, în condiţiile în care nu mai puţin de patru jucători vor absenta din cauza accidentărilor: Valentin Rotaru, Cristian Copoţ-Barb, Robert Vasile şi Cezar Agache. Partida va fi arbitrată de brigada Mihai Viorel Haivas, Radu Creţu şi Ionel Tanasă (toţi din Botoşani). Etapa a fost deschisă vineri, 19 octombrie, cu partidele CSM Roman – Sporting Lieşti 1-5 (0-2), respectiv FC Botoşani II – Sănătatea Darabani. Celelalte meciuri programate sîmbătă, 20 octombrie: Gloria Buzău – CSM Rîmnicu Sărat, Şomuz Fălticeni – CSM Paşcani, CSM Focşani – Ştiinţa Miroslava, Foresta Suceava – Oţelul Galaţi şi KSE Tîrgu Secuiesc – Metalul Buzău.
crncen
Articolul precedentNeamţ: Se caută asistenţi maternali profesionişti
Articolul următorWeek-end plin de fotbal

References: CSM 

CSM 
 CSM 
 CSM 
 CSM 
 CSM 
 CSM